Document ID: 32005R0570

KOMISSION ASETUS (EY) N:o 570/2005,
annettu 14 päivänä huhtikuuta 2005,
asetuksen (EY) N:o 118/2005 muuttamisesta neuvoston asetuksen (EY) N:o 1782/2003 71 artiklan mukaisesti myönnettävien suorien tukien talousarviomäärärahojen enimmäismäärien vahvistamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 71 artiklan 2 kohdan,
sekä katsoo seuraavaa:
(1)
Neuvoston asetuksen (EY) N:o 1782/2003 liitteen VIII muuttamisesta ja mainitussa asetuksessa säädetyn tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja yhtenäisen pinta-alatuen järjestelmän vuotuisten kokonaismäärärahojen vahvistamisesta annetun asetuksen (EY) N:o 118/2005 liitteessä IV vahvistetaan varainhoitovuodeksi 2005 asetuksen (EY) N:o 1782/2003 71 artiklan säännösten mukaisesti myönnettävien suorien tukien talousarviomäärärahojen enimmäismäärät.
(2)
Ranska havaitsi äskettäin tilatuen tukioikeuksia laskettaessa, että viitemäärien määrittämisperusteena olevien, viitejakson eri suoriin tukiin liittyvien tilakohtaisten fyysisten tietojen käytöstä saadun taloudellisen tuloksen ja niiden tietojen välillä, jotka Ranska toimitti eri suoriin tukiin sovellettavien talousarviomäärärahojen enimmäismäärien vahvistamiseksi asetuksessa (EY) N:o 118/2005, on merkittävä ero.
(3)
Asetuksessa (EY) N:o 118/2005 vahvistettuihin suoriin tukiin Ranskassa vuonna 2005 sovellettavat talousarviomäärärahojen enimmäismäärät olisi muutettava.
(4)
Sen vuoksi asetus (EY) N:o 118/2005 on syytä muuttaa.
(5)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 118/2005 liite IV tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä huhtikuuta 2005.

Labels: 4
19
5
6